4 دسامبر 2020-جی ایل تاریخینده فرانسا جمهوریتی‌نین آذربایجان-داکی سفیری زاکاریه گروس خاریجی ایشلر ناظیرلیگینه چاغیریلیب.
خاریجی ایشلر ناظیرلیگی نین مطبوعات خیدمتی ایداره‌سیندن وئریلن معلوماتا گؤره، گؤروشده سفیره 3 دسامبر تاریخینده فرانسا میللی مجلیسینده قبول ائدیلمیش "آوروپا و دوغو خریستیان ایجما‌لاری و ائرمنی خالقی‌نین قورونماسی" آدلی قطعنامه ایله علاقه‌دار آذربایجان جمهوریتی خاریجی ایشلر ناظیرلیگی‌نین اعتراض نوتاسی تقدیم ائدیلیب.
فرانسا سفیری‌نین دقتینه اولوسلار آراسی حقوقون نورما و پرینسیپ‌لری، بمت نیظامنامه‌سی، هلسینکی یئکون آکتی، بمت تهلوکه‌سیزلیک شوراسی‌نین 1993-جو ایل تاریخلی 822، 853، 874، 884 سایلی قطعنامه لرینه ضد اولان همین سندله باغلی قطعی اعتراض چاتدیریلیب.
فرانسا سفیری آذربایجان خاریجی ایشلر ناظیرلیگی نین موضعی‌نین پاریس-ین دقتینه چاتدیریلاجاغینی بیلدیریب.
قئید ائدک کی، سناتین اؤتن هفته "داغلیق قاراباغین تانینماسی‌نین ضروری‌لیگینه دایر" آدلی قطعنامه قبول ائتمه‌سی ایله باغلی دا آذربایجان فرانسایا اعتراض نوتاسی وئرمیشدی.
